*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*179. számú előterjesztés*

Bátaszék Város Önkormányzata Képviselő-testületének 2017. augusztus 30-án,

16,00 órakor megtartandó ülésére

Tájékoztató a BÁT-KOM 2004 Kft. 2017. évi üzleti tervének első féléves teljesüléséről

|  |
| --- |
| **Előterjesztő:** Pap Péter ügyvezető  **Készítette:** Pap Péter ügyvezető    **Törvényességi ellenőrzést végezte**: ----------------------  **Tárgyalja:**  PG Bizottság: 2017. 08. 29.  Felügyelő Bizottság: 2017. 08. |

***Tisztelt Képviselő-testület!***

Az elmúlt gazdasági év végén a társaság 2017. évi üzleti tervét igyekeztünk alapos tervezés alapján összeállítani. Ennek eredményeként jelenleg nem indokolt az üzleti terven módosítást eszközölni. A tervekhez képest a gyakorlati működésben jelentkeztek eltérések és nem tervezett kiadások, melyek tényszerűen jelentkeztek, de nem igényelnek beavatkozást.

Az idei feladatok ellátása többnyire zökkenő mentesen történt, működést akadályozó tényező nem merült fel. Az üzleti tervben szereplő műszaki fejlesztések végrehajtásra kerültek. Beszerzésre kerültek az új, nagyobb teljesítményű fűkaszák, melyek elengedhetetlenül szükségesek a zöldterületek karbantartási munkái során. Speciális eszközöket is vásároltunk fagondozási munkákra és építőipari munkákra. Az eszközpark színvonala bizonyos területeken már megközelíti az elfogadható szintet.

Az Önkormányzattól kapott feladatok mellett sikerült időarányosan vállalkozási tevékenységet is végeznünk. A beszámoló adatai az építőipari tevékenység tekintetében nem adnak teljes képet az áthúzódó számlázás végett. A szerződéses feladatainkat rendben elláttuk.

A személyi állomány minőségi fejlesztése folyamatosan zajlik, a dolgozói mobilitás alacsony. Az állomány tekintetében tervszerűen tartjuk az eljárási rendet a szabadságolás és a túlmunka vonatkozásában, figyelemmel a sok hétvégi és ünnepi feladatra.

A beszámoló a régiektől eltérően új, egyszerűbb formában kerül bemutatásra, törekedve a lényeges adatok szerepeltetésére.

Kérem a tisztelt képviselő-testületet, hogy a féléves beszámolót elfogadni szíveskedjen.

**H a t á r o z a t i j a v a s l a t :**

**BÁT-KOM 2004. Kft. 2017. évi féléves beszámolójának elfogadására**

Bátaszék Város Önkormányzatának Képviselő-testülete, mint a BÁT-KOM 2004 Kft. kizárólagos tulajdonosa - e jogkörében eljárva - a Kft. 2017. évi féléves beszámolóját elfogadja.

*Határidő:* 2017. augusztus 31.

*Felelős:* Kondriczné dr. Varga Erzsébet jegyző

*(a határozat megküldéséért)*

*Határozatról értesül:* BÁT-KOM 2004 Kft.

Bátaszéki KÖH pénzügyi iroda

irattár